3 Sykepleie i kommunehelsetjenesten

Et stadig økende antall sykepleiere arbeider i kommunehelsetjenesten. Sykepleiere i kommunehelsetjenesten møter innbyggere som mottar kommunale omsorgstjenester både i institusjoner og i sine private hjem. Pasientene kan være mennesker med fysisk og/eller psykisk funksjonshemming, pasienter med varierte pleie- og omsorgsbehov og pasienter under rehabilitering/habilitering. Å utføre sykepleie på private arenaer krever både kreativitet, samarbeidsevne, selvstendighet og personlig engasjement. Modulen omhandler også pasientens hjem som arbeidsplass og hvilken betydning dette har for relasjonen mellom pasient og sykepleier. Modulen vil også omhandle hjelpemidler og støtteordninger som pasientene kan benytte seg av i eget hjem og om ulike institusjoner og behandlingstilbud i kommune-helsetjenesten. 

